钦定古今图书集成/方舆汇编/职方典/第1214卷 > 《涉江》前人
## 钦定古今图书集成/方舆汇编/职方典/第1214卷 > 《涉江》前人

“余幼好此奇服兮，年既老而不衰。带长铗之陆离兮，
冠切云之崔嵬。被明月兮佩宝璐。世溷浊而莫余知
兮，吾方高驰而不顾。驾青虬兮骖白螭。吾与重华游
兮瑶之圃，登昆仑兮食玉英。与天地兮比寿，与日月
兮齐光。哀南夷之莫吾知兮，旦余济乎江湘。乘鄂渚
而反顾兮，欸《秋冬》之绪风。步余马兮山皋，邸余车兮”
方林。乘舲船余上沅兮，齐吴榜而击汰。船容与而不
进兮，淹回水而凝滞。朝发枉陼兮，夕宿辰阳。苟余心
之端直兮，虽僻远其何伤。入溆浦余儃佪兮，迷不知
吾之所如。深林杳以冥冥兮，乃猿狖之所居。山峻高
以蔽日兮，下幽晦以多雨。霰雪纷其无垠兮，云霏霏
而承宇。哀吾生之无乐兮，幽独处乎“山中。吾不能变
心以从俗兮，固将愁苦而终穷。接舆髡首兮，《桑扈》裸
行。忠不必用兮，贤不必以。伍子逢殃兮，比干葅醢与
前世而皆然兮，吾又何怨乎今之人？余将董道而不
豫兮，固将重昏而终身。”《乱》曰：“鸾鸟凤凰，日以远兮；燕
雀乌鹊，巢堂坛兮，露申辛夷，死林薄兮，腥臊并御。芳
不得薄兮，阴阳易位。时不当兮。”“《怀信》《侘傺》，忽乎吾将
行兮。”

杳杳孔静，幽默。郁结纡轸兮，离愍而长鞠。抚情效志
兮，冤屈以自抑。刓方以为圜兮常度未替，《易初》本迪
兮君子所鄙，章画志墨兮前图未改。内厚质正兮大
人所盛，巧倕不斲兮，孰察其拨正。元文处幽兮，蒙瞍
谓之不章，离娄微睇兮瞽以为无明，变白以为黑兮
倒上以为下。凤凰在笯兮，鸡鹜翔舞。同糅玉石兮，一
概而相量。夫惟党人鄙固兮，羌不知余之所臧。任重
载盛兮，陷滞而不济。怀瑾握瑜兮，穷不得所示。邑犬
群吠兮，吠所怪也。非俊疑杰兮，固庸态也。文质疏内
兮，众不知余之异采。材朴委积兮，莫知余之所有。重
仁袭义兮，谨厚以为丰。重华不可遌“兮，孰知余之从
容？古固有不并兮，岂知其故也？汤禹久远兮，邈不可
慕也。惩违改忿兮，抑心而自强。离愍而不迁兮，愿志
之有像。进路北次兮，日昧昧其将暮。舒忧娱哀兮，限
之以大故。”《乱》曰：“浩浩。沅、湘分流汨兮。修路幽蔽，道远
忽兮。曾唫恒悲兮，永叹慨兮。世既莫吾知兮，人心不
可谓兮，怀情抱质兮。”无匹兮。伯乐既殁兮，骥将焉
程兮？人生有命兮，各有所错兮。定心广志，余何畏惧
兮。《曾伤》爰哀，永叹喟兮。世溷不吾知，心不可谓兮。知
死不可让兮，愿勿爱兮。明以告君子兮，吾将以为类
兮。